જાણવા મળતી માહિતી મુજબ તાપી જિલ્લાના વાલોડ તાલુકાનાં દેલવાડા ગામે છેલ્લા કેટલાક દિવસથી દીપડો નજરે પડી રહ્યો હતો. જેને લઈ ગ્રામજનોમાં ભયનો માહોલ જોવા મળ્યો હતો. જેને લઈ ગ્રામજનોએ વનવિભાગને જાણ કરતાં વનવિભાગ દ્વારા દેલવાડા ગામે ટેકરી ફળિયામાં રહેતા ભીખુભાઈ જગૂભાઈ પટેલના ઘર નજીક મારણ સાથે પાંજરું મૂકવામાં આવ્યું હતું. ગત રાત્રિ દરમ્યાન મારણ ખાવાની લાલચે એક 4 વર્ષીય દીપડી પાંજરે પુરાઈ હતી. જ્યારે બીજી તરફ વાલોડ તાલુકાનાં અલગટ ગામે પણ દીપડો અવાર નવાર ખેતરાળી વિસ્તારમાં નજરે પડતાં ખેડુતો અને ખેતમજૂરોમાં ભયનો માહોલ જોવા મળ્યો હતો. આ દીપડા અંગે વનવિભાગે ગાંધી ફળિયામાં ગૌતમભાઈ નરોત્તમભાઇ જોશીના ખેતરમાં મરણ સાથે પાંજરું ગોઠવવામાં આવ્યું હતું. મારણ ખાવાની લાલચે એક નર કદાવર 5 વર્ષીય દીપડો પાંજરે પુરાયો હતો. પાનજરે પુરાયેલ દીપડી અને દીપડાનો કબ્જો વનવિભાગે લઈ તબીબી પરીક્ષણ કરાવી રાત્રિ દરમ્યાન જંગલમાં છોડવાની તજવીજ હાથ ધરી હોવાનું જાણવા મળે છે. દીપડો પકડાયો હોવાની વાત વાયુવેગે પંથકમાં ફેલાતા લોકો દીપડો જોવા ઉમટી પડ્યા હતા.